Premierul Sorin Grindeanu a declarat miercuri noaptea ca nu demisioneaza de la sefia Guvernului pana cand presedintele Iohannnis nu va oferi garantii ca va desemna un alt premier de la PSD. Grindeanu a respins evaluarea pe baza careia Comitetul Executiv al PSD i-a retras sprijinul politic, desfiintand concluziile si spunand ca a fost facut de Darius Valcov, care nu e membru de partid. Grindeanu a mai spus ca Dragnea a fortat eliminarea sa doar pentru ca vrea toata puterea si a confirmat ca Dragnea i-a oferit la schimb "sefia mai multor institutii ale statului" in schimbul demisiei din guvern.





Cele mai importante declaratii ale lui Grindeanu:

Sunt in acest partid de 21 de ani. Colegii mei care ma cunosc foarte bine stiu ca de multe ori le spuneam ca PSD nu este partidul nimanui, nici al lui Dragnea, al lui Stanescu, Badalau si altii.

Forta acestui partid a stat si sta in sutele de mii de membri care ne-au dus spre victorie.

Le multumesc lor in primul rand pentru toata sustinerea data PSD de-a lungul anilor.





Vreau sa clarific cateva lucruri din CEX pentru ca am vazut mai devreme cateva nuante care nu au fost chiar asa.





Vreau sa le transmit multora din CEX ca-mi pare rau ca au trecut prin aceasta experienta neplacuta, care nu e prima. Daca ne uitam in spate, au mai existat similare in partid.





Stiu de toate lucrurile dinainte de CEX si tin neaparat sa-mi cer scuze pentru ca si datorita acestei situatii au ajuns sa traiasca o asemenea experienta





L-am auzit mai devreme pe dl Dragnea spunand ca nu era sigur ca acest CEX se va termina cu incercarea de a ma demite





Nu as vrea sa spun ca lucrurile nu stau asa, dar va spun cum stau: de ce in toata aceasta perioada, inclusiv in aceasta seara in cateva randuri, mi s-a propus sefia mai multor institutii ale statului doar ca sa imi dau demisia, sau chiar sa fac parte din viitorul guvern ca vicepremier sau ministru





L-am vazut pe dl Dragnea spunand ca nu ar fi vrut sa plec, dar in acelasi timp mi-a propus tot felul de functii





Nu-mi dau demisia.





Va spun si de ce: e guvernul Romaniei, nu al CEX-ului PSD

Toti trebuie sa ne simtim responsabili de acest lucru.

Imi voi da demisia cand Iohannis, dupa consultari cu partidele, va numi un premier de la PSD. Asta am spus si in CEX.

E normal fata de sutele de mii de oameni ca lucrul asta sa se intample. Eu nu vreau ca alte scenarii sa poata intra in discutie.





Tocmai pentru aceasta fac acest lucru. Demisia mea va veni cand Iohannis, dupa consultarile cu partidele, va spune "Il numesc premier pe X de la PSD". Si am anuntat asta in CEX.





Am inteles ca eu sunt de vina ca nu avem diverse lucruri enuntate timp de o ora si ceva de Darius Valcov in sedinta CEX. Vreau sa fac o precizare: nu ma agat de acest scaun si nu vreau sa fie interpretata ca si cand m-as agata de scaun. Nu. Am spus ca-mi dau demisia in acele conditii.





Sper ca aceasta criza sa se incheie cat mai rapid.





Revin la celebrele masuri din programul de guvernare. Am vazut vreo 390 de masuri care trebuia facute in primul semestru al anului. Dar totodata sunt de vina ca nu sunt indeplinite masuri cu termen de finalizare 2018. Va rog sa studiati.





Va citesc o masura care, in analiza dlui Valcov, e nerealizata: dezvoltarea relatiilor economice cu federatia Rusa. Eu stiu ca suntem inca tara membra UE si trebuie sa respectam sanctiunile UE. Poate ca dl Valcov si ceilalti stiu altceva. Si de-asta trebuie sa plec, probabil.





Desi avem o economie care merge foarte bine, si niste ministri care au muncit, mare parte din ei, i-am propus dlui Dragnea sa ne asumam impreuna acest presupus esec. Sa ne dam amandoi demisia. Nu am vazut ca s-a intamplat, sau poate mi-a scapat in declaratiile de dupa.

Pe 19 mai, acum o luna, dl Dragnea spunea asa: Ma multumesc toate ministerele ca cetatean si presedinte de partid. Repet: acum o luna

Ce s-a schimbat intre timp? Chiar nu am reusit sa aflu in sedinta CEX.





Nu mi-am dorit deloc sa ajungem la acest moment foarte greu pentru PSD si Romania.

Iata cateva realizari ale Guvernului: cea mai mare crestere economica din UE - 5,7%.





Puterea de cumparare a crescut fata de anul trecut. Cea mai mica inflatie din UE: 0,4%.





Peste 110.000 de locuri de munca nou create.

Tara cu cel mai mic somaj: 5,3%.

Investitii directe de 1,3 miliarde euro. Nivel record al exporturilor.





O informatie noua: reprezentantul misiunii CE pe fonduri europene a spus ca in mare parte totul e in regula, dar avem nevoie de stabilitate pentru aprobarea masurilor. Am fost intrebati azi cine semneaza documentele saptamana viitoare.

Aceasta comisie celebra din partid care analizeaza activitatea guvernului nu am aflat nici azi cine mai e in ea in afara de Valcov. Nu stie nimeni din cine e formata.





Cred ca ce s-a intamplat azi de fapt era o justificare pentru a mi se spune "trebuie sa pleci, sa-ti dai demisia".

Va rog sa va consultati arhiva ca prin martie sau aprilie la alt CEX al PSD din Sinaia s-a facut evaluare dupa primul trimiestru. Avea de implementat 43 de masuri, pe trimestrul 2 - 54. Din acestea adunate, in acest moment, 54 sunt indeplinite 100%, 34 sunt in derulare, iar cele neindeplinite sunt 9.

Revin la acel ceaslov prezentat de Valcov: rar mi-a fost dat sa vad asa ceva. Iata cateva exemple: la nerealizari sunt incluse doua masuri la care insusi Dragnea a anuntat ca se renunta: TVA zero la locuinte si la publicitate.





Chiar nu am raspuns la asa ceva.

La fiscalite-buget, 18 masuri neindeplinite au termen in 2018, alte 5 nu au termene. Toate au fost trecute la nerealizarile lui Grindeanu si Viorel Stefan.





La educatie mi se reproseaza ca nu am facut programe de dezvoltare a tuturo copiilor de la nastere pana la majorat.

In concluzie: a trebuit sa se dea motivul sa se arate ca acest guvern nu si-a facut treaba si trebuie sa plece acasa.

Sincer, e pacat pentru membrii PSD si pentru romani. Cred ca meritam mai mult respect.

S-a inventat o Opozitie la guvern in interiorul PSD.





Voi ramane in PSD. Sunt membru de 21 de ani. PSD si forta lui nu e data de CEX si de 60 de oameni.

Voi ramane premier pana cand Iohannis va desemna un alt candidat din partea PSD.

Eu vreau ca PSD sa ramana la guvernare.



Intrebari si Raspunsuri:



- Cum puteti primi garantia ca viitorul premier va fi PSD, pentru ca legal presedintele nu poate convoca partidele la discutii?





Grindeanu: Eu am inteles ca mi s-a retras sprijinul politic. Tot dansii trebuie sa faca aceste demersuri. Nu ma puneti pe mine sa fiu responsabil de ce au facut altii. Imi doresc ca PSD sa dea viitorul premier. Nu Sorin Grindeanu, sa ne intelegem. Nu ma agat de acest scaun. Pare si absurd acum. Dar vreau sa avem aceasta garantie. Dl Dragnea nu a dat aceasta garantie in CEX si nu e in regula.

- Ce plan aveti pe termen scurt, ca nu aveti cabinet?

Grindeanu: O sa va transmit maine. Nu am primit nici o demisie pana acum. O sa iau deciziile maine. Acum nu exista nimic oficial.

- Dragnea a zis de doua ori ca ati fost exclus, de 3 ori ca nu ati fost exclus. Mai sunteti sau nu?

Grindeanu : Eu sunt membru in Timisoara la organizatia 139. Nu cred ca sunt exclus.

- Ati discutat cu Iohannis in ultimele doua zile?

Grindeanu: Nu.

- Potrivit unor surse a iesit o declaratie a dnei Lia Olguta Vasilescu ca e un guvern de tranzitie. Stiati asta?